Byråden vurderer forbud mot gamle vedovner

Et eventuelt forbud vil i første omgang gjelde gamle vedovner innenfor Ring 3.

Byråden i Oslo vurderer nå et forbud mot gamle vedovner i Oslo, som et ledd i å forbedre luftkvaliteten i byen. Ingar Storfjell

Sol Sigurjonsdottir

25. feb. 2016 11:07 Sist oppdatert 25. februar 2016

Samferdselsbyråd Lan Marie Ngyen Berg (MDG) skriver i et notat til bystyret at hun nå vil vurdere et forbud mot gamle vedovner i Oslo, skriver NRK Østlandssendingen.

Et eventuelt forbud vil gjelde eldre ovner innenfor Ring 3. Vedfyring er en av de store kildene til svevestøv, men nye rentbrennende ovner forurenser vesentlig mindre enn gamle vedovner. Forbudet mot vedovner vil være et ledd i å bedre luftkvaliteten i Oslo, og redusere utslippene av klimagasser.

– Ved å fjerne dette unntaket, eventuelt ikke la det gjelde for eldre vedovner innenfor ring 3, vil Oslo kommune oppnå betydelige resultater i form av bedret luftkvalitet i de mest forurensede områdene, der vedfyring er et reelt problem, skriver Nguyen Berg ifølge NRK.

Les også: Kommunen kan sponse din nye ovn

Det var SVs gruppeleder Sunniva Holmås Eidsvoll som først foreslo et forbud mot vedovner i januar, og byrådens notat er et svar på denne utfordringen, skriver Østlandssendingen videre. Det var SVs gruppeleder Sunniva Holmås Eidsvoll som først foreslo et forbud mot vedovner i januar, og byrådens notat er et svar på denne utfordringen, skriver Østlandssendingen videre.

Økt støtte til urskifting av gamle ovner

Om man ønsker å bytte ut sin gamle vedovn har man kunne få støtte fra kommunen for å gjøre dette. I fjor ble satsen på støtten økt fra 3.000 til 6.000 kroner. Nylig ble det bestemt at kampanjen skulle forlenges i ett år.

I 2015 ble det gitt tilsagn til utskiftning av 1269 gamle vedovner, og 871 av søknadene kommer fra husstander innenfor Ring 3.

Slikt fyrer man effektivt med ved, uten å forurense: